# Carme Forcadell i Lluís

Carme Forcadell i Lluís (Xerta, 1955) és una lingüista i activista política catalana. És presidenta del Parlament de Catalunya, fundadora de la Plataforma per la Llengua, membre de l'executiva i vocal de la junta d'Òmnium de Sabadell i presidenta de l'Assemblea Nacional Catalana des de la seva fundació fins al maig de 2015.

## Citacions

* Si el govern català fa el que ha de fer per aconseguir un estat propi ens tindrà al darrere, però si no haurem d'anar al davant.
       El Punt Avui, 30 d'abril de 2012.
* L'actitud hostil d'Espanya ens ajudarà a tenir estat propi.
       El Punt Avui, 30 d'abril de 2012.
* Catalunya no pot continuar projectant al món una imatge lligada a la del govern espanyol, una imatge que ens desprestigia com a persones i com a país.
       El Punt Avui, 6 de juliol de 2012.
* Sense estat no tenim res, perdrem la llengua, la cultura, la identitat i fins i tot la dignitat.
       El Punt Avui, 31 de juliol de 2012.
* Tothom que vingui a la manifestació el comptarem com a independentista.
       Els Matins de TV3, 10 de setembre de 2012.
          Sobre la manifestació "Catalunya, nou estat d'Europa"
* L'Estat no vol la consulta perquè és antidemocràtic.
       Jornada 'Política Agrària per una Catalunya Independent' (Sidamon, Pla d'Urgell), 9 de febrer de 2013.
          Resposta a la decisió del govern espanyol de portar la Declaració de Sobirania del poble de Catalunya al Tribunal Constitucional.

### Discurs final de la concentració de la Diada de Catalunya (2014)

Discurs final de la concentració de la Diada de Catalunya, l'11 de setembre 2014, després d'haver organitzat una concentració entre l'avinguda Diagonal i la Gran Via de les Corts Catalanes de Barcelona, formant una «V», per reivindicar la celebració de la consulta d'autodeterminació de Catalunya i la independència de Catalunya:
* Compatriotes, ho hem aconseguit. Avui hem omplert els carrers i el 9 de novembre, omplirem les urnes.
* Avui hem fet un V de votar i una V de voluntat, i el 9 de novembre farem una V de victòria perquè votarem i guanyarem.
* Demanem als nostres representants polítics que deixin de banda els interessos de partit, i que actuen d'acord amb el moment i la transcendència històrica que estem vivint.
* Demanem als nostres representats polítics que siguen dignes del pobles que els ha votat.
* La independència ja no es proclama des del balcó, es fa des de les urnes. Som poble, som sobirans, junts avui aquí convoquem la consulta. Parlament, Govern de Catalunya, President, posi les urnes.

### Presidenta del Parlament de Catalunya (2015-2018)
#### Discurs inaugural com a Presidenta del Parlament de Catalunya (2015)

Recull de citacions del discurs de constitució del Parlament de Catalunya de la 11a legislatura, el 26 d'octubre de 2015:
* Vaig néixer a Xerta, a les Terres de l'Ebre, i em sento orgullosa de la seva gent i de la seva parla, però també em sento orgullosa de la meva ciutat, Sabadell, que m'ha acollit des dels divuit anys, una ciutat feta amb gent d'arreu que representa la diversitat i pluralitat del nostre país.
* Treballaré perquè la veu i les experiències de les dones siguin presents en els espais públics en la mateixa proporció que les dels homes i perquè la presència de les dones en els espais de decisió sigui una normalitat i no una excepcionalitat.
* En català hi ha una paraula molt bonica de dir «parlar»: «enraonar», que vol dir parlar utilitzant el raonament. Des de la presidència de la Mesa ens esforçarem perquè hi hagi el clima d'entesa i perquè no generem polèmiques estèrils. Continuarem foragitant els insults, les insinuacions malintencionades i les paraules buides d'aquest Parlament.
* Que el Parlament es converteixi en el lloc on la utopia es manifesta, que els somnis del carrer entrin al Parlament, que els anhels de la ciutadania trobin refugi a l'hemicicle.
* Amb aquesta onzena legislatura del Parlament modern tanquem l'etapa autonòmica i enlairem un nou escenari cap al demà. Siguem conscients que protagonitzem un moment fundacional. Ara i aquí creem un abans i un després. Des d'ara mateix constituïm un parlament sobirà, que vol representar un poble lliure, d'un parlament regional de competències limitades, retallades i recorregudes a un parlament nacional amb plenes atribucions.
* Diputats i diputades, posem-nos a caminar, encetem el procés constituent. Queda constituïda l'onzena legislatura. Visca la democràcia, visca el poble sobirà, visca la República catalana!

## Referències

* 1 2 Bataller, Marc. «"L'actitud hostil d'Espanya ens ajudarà a tenir estat"». El Punt Avui. Barcelona: Grup Hermes, 30-04-2012. Arxivat de l'original el 1340515370. [Consulta: 12 setembre 2012].
* ↑ Forcadell i Lluís, Carme. «Marxa cap a la Independència». El Punt Avui. Barcelona: Grup Hermes, 06-07-2012. Arxivat de l'original el 1341797322. [Consulta: 12 setembre 2012].
* ↑ Forcadell i Lluís, Carme. «Sense estat no tenim res». El Punt Avui. Barcelona: Grup Hermes, 31-07-2012. Arxivat de l'original el 1343962911. [Consulta: 12 setembre 2012].
* ↑ «Forcadell: "Tothom que vindrà a aquesta manifestació que sàpiga ara que el comptarem com a independentista"». Sant Joan Despí: Televisió de Catalunya, 10-09-2012. [Consulta: 12 setembre 2012].
* ↑ «Forcadell: «L'Estat no vol la consulta perquè és antidemocràtic»». Nació Digital, 10-02-2013. Arxivat de l'original el 1457142500. [Consulta: 1544542017].
* 1 2 3 4 5 «Carme Forcadell: 'President, posi les urnes'». Vilaweb TV. Vilaweb, 15-09-2014. [Consulta: 12 agost 2015].
* 1 2 3 4 5 6 Parlament de Cataluny «Discurs de la presidenta del Parlament (Carme Forcadell i Lluís)». Diari de Sessions del Parlament de Catalunya, XI legislatura, Núm. 1, (26-10-2015) [Consulta: 6 desembre 2015].

## Enllaços externs

* Presidents del Parlament - Carme Forcadell i Lluís